CED20C

**Pályázati felhívás határon átnyúló projektek támogatására**

A CED Közép-európai Gazdaságfejlesztési Hálózat Nonprofit Kft. új pályázati felhívást tett közzé magyarországi vállalkozások számára határon átnyúló projektjeik megvalósítására.

A regisztrációra és a benyújtás megkezdésére 2020. június 19-től van lehetőség. A pályázat benyújtásához a pályázónak regisztrálnia kell az alábbi linken elérhető HÁLÓ online pályázati rendszerben, ahol adatainak megadása után letölthető a pályázati adatlap Excel formátumban. A pályázatok benyújtása 2020. szeptember 30-ig folyamatos. A részletes pályázati felhívás és mellékletei a lenti csatolmányokban találhatók.

Tisztelt Pályázó!

Tisztelettel tájékoztatjuk a CED-20-C program Végső Kedvezményezettjeit, hogy a nyertes pályázatok sikeres megvalósítása érdekében **oktatási workshopot** tartunk 9 külhoni, 1 magyarországi helyszínen, illetve egy alkalommal online. A rendezvényen részvételi lehetőséget biztosítunk a Végső Kedvezményezett és beruházásba bevont partner képviselőinek, valamint a projektmenedzsernek, pályázatírónak is.

**További információk az alábbi**[**linken**](https://ced.dev.design2code.hu/userfiles/c/d/cd04db5fe4896fd0077d55cbc13cbd77.pdf)**.**

(2021.06.08.)

Tisztelt Pályázó!

**A CED20C pályázatok nyerteseit az alábbi linken tekintheti meg:**
[CED20C nyertes pályázatok](https://ced.dev.design2code.hu/userfiles/0/b/0be906658e2a9a638214551146ae571b.pdf)

(2021.06.01.)

Tisztelt Pályázó!

**A CED20C pályázatok benyújtását 2020. szeptember 4-én 16 óra 30 perctől felfüggesztjük.**
Azon pályázók, akik pályázatukat elektronikus úton eddig az időpontig benyújtották (a benyújtásról visszajelzést kaptak a HÁLÓ pályázati rendszerben a regisztráció során megadott e-mail címükre) a papír alapú dokumentumokat még benyújthatják az elektronikus benyújtást követő 5 munkanapon belül.

(2020.09.04.)

Tisztelt Pályázó!

**A benyújtott pályázatok forrásigénye a 3.2 pont szerint rendelkezésre álló forrást meghaladja, ezért a CED20C pályázati regisztrációt jelen tájékoztatás közzétételével párhuzamosan lezárjuk. A lezárás eredményeképp új pályázat megkezdésére már nincs lehetőség.**
**A pályázatok benyújtási lehetőségének lezárásáról, vagy felfüggesztéséről külön tájékoztatást teszünk közzé.**

(2020. 09. 01.)

Tisztelt Pályázó!

Módosult a pályázati felhívás. A módosítás alapján a saját forrást biztosíthatja a pályázó kapcsolt vállalkozása is, ill. nem szükséges a pályázó által nyújtott saját forrást tőkeemelésként kihelyezni (3. pont, ill. 9. pont 2. bekezdés). Tágítottuk a nyújtható biztosítékok körét, ill. pontosítottuk a rájuk vonatkozó rendelkezéseket (11. pont, ill. 9. pont megfelelő bekezdése), valamint tisztáztuk, hogy ázsiós tőkeemelés formájában is kihelyezhető a támogatás (9. pont 2. bekezdés). További adminisztratív módosítások érintik a 12. pont 3. bekezdését, ill. a 13. pont k) alpontját.
A módosítások a gyakran ismételt kérdésekre adott válaszainkat is érintették, javasoljuk ezeket is kövessék figyelemmel.
Reméljük a módosítások hozzájárulnak pályázatuk sikerességéhez.

(2020.07.22.)

Tisztelt Pályázó!

Ismét frissült a Gyakran ismételt kérdések (GYIK) c. dokumentum. A dokumentumot folyamatosan kiegészítjük, amint több fontos kérdés is összegyűlik. Mindenképp javasoljuk a folyamatos követését, mert a pályázati felhívásban nem szereplő érdemi feltételekre vonatkozó kérdések és a rájuk adott válaszok szerepelnek benne. A Gyakran ismételt kérdések (GYIK) c. dokumentumban szereplő állásfoglalásaink a felhívással egyenértékűként kezelendők.
Feltöltöttük továbbá a pályázati felhívásban használt fogalmak magyarázatát, valamint az Annex I. termékek (mezőgazdasági termékek) listáját a pályázatok összeállítását elősegítendő.
Mindenkinek sikeres pályázást kívánunk!

(2020.07.02.)

Tisztelt Pályázó!

Adminisztratív okok miatt módosult a CED-20-C pályázati adatlapja. A módosítás a „Pályázó költségvetés” és az „Összesített költségvetés” munkalapokon az alábbi oszlopokat érinti:
• „Támogatási intenzitás (%)”
• „Saját forrás (Ft)”
• „Saját forrás (%)”
Amennyiben a pályázatában Ön a Pályázó magyarországi fióktelepén illetve a határon túli fióktelepén megvalósuló beruházást tervez, kérjük, hogy lehetőség szerint a mai napon közzétett adatlapot használja, melynek fájlneve: „Pályázati adatlap\_CED-20\_C\_V5”. A módosított adatlap letölthető a „Saját pályázatok” menüpontban a kapott pályázati azonosítószám alatt a „Szerkesztés” gombra kattintva a pályázathoz benyújtandó dokumentumok a) pontjában. Amennyiben Ön a V3 vagy a V4 adatlapot használta a kitöltéshez, hiánypótlás során a költségvetési táblákat a helyes Saját forrás összegekkel és %-okkal javítva visszaküldjük jóváhagyásra.
Megértését és közreműködését ezúton is köszönjük!

(2020.07.02.)

Tisztelt Pályázó!

Ezúton tájékoztatjuk, hogy CED20C pályázati dokumentációjának személyesen történő benyújtására is lehetőség van a CED központi irodájának recepcióján.

 **Cím**: 1027 Budapest, Kacsa utca 15-23. Residence I. irodaház, III. emelet
**Ügyfélfogadás**: hétfő-csütörtök: 8:30-16:00, péntek: 8:30-15:00
**Tel**: +36-30-214-3875 (hétfő-csütörtök 9:00-16:00, péntek 9:00-12:00)
**Email**: ced20c@ced.hu

(2020.06.26.)

Tisztelt Pályázó!

Ezúton értesítjük Önöket, hogy ismét módosult a CED20C pályázati felhívás. A módosítás az alábbi pontokat érinti, valamint a 4.c és 9. pont (7. oldal 1. bekezdés) alatt szereplő információk kerültek tisztázásra:
- 3.2 pont
- 6. pont (5. oldal 3. bekezdés)
- 11. pont13. n. pont

(2020.06.19.)

Tisztelt Pályázó!

Ezúton értesítjük Önöket, hogy módosult a CED20C pályázati felhívása. A módosítás az alábbi pontokat érinti:
- 3.2 pont
- 6. pont d) és e) alpontjai, továbbá a 4. oldal utolsó bekezdései
- 7. pont utolsó bekezdés
- 8. pont második bekezdés
- 13. pont j) alpont

(2020.06.15.)